[{"text_idx": "#000002", "text": "Darperir y BRIT Challenge i gefnogi ac i wella iechyd meddwl a ffitrwydd oedolion ifanc, myfyrwyr a staff ar draws y Deyrnas Unedig."}, {"text_idx": "#000003", "text": "Gwahoddir pob prifysgol, coleg, Undeb Myfyrwyr a choleg arbenigol i gymryd rhan, ond mae\u2019r BRIT Challenge hefyd yn agored i unrhyw di\u0302m sy\u2019n awyddus i helpu i gefnogi iechyd meddwl oedolion ifanc."}, {"text_idx": "#000004", "text": "Gall timau gofrestru yn rhad ac am ddim o\u2019r 23ain o Fedi 2022 yn a chodi arian ar gyfer Adferiad Recovery a BRIT yn ystod eu her BRIT Challenge."}, {"text_idx": "#000006", "text": "\u201cMae gweledigaeth rhagorol BRIT i ddarparu\u2019r her gynhwysol BRIT Challenge flynyddol yn gyfle gwych i fyfyrwyr a staff o bob gallu, ar draws Cymru, i gymryd rhan trwy nifer o wahanol weithgareddau ac i gyrraedd eu targedau pellter a chodi arian tra\u2019n cael llawer o hwyl a gwneud ffrindiau. Mae\u2019r her BRIT Challenge yn hyblyg er mwyn galluogi prifysgolion a cholegau i ddewis pryd maent am gymryd rhan, rhwng 23ain o Ionawr a 23ain o Fawrth 2023, ac i gynllunio eu gweithgareddau."}, {"text_idx": "#000007", "text": "\u201cGall pob ti\u0302m sy\u2019n cymryd rhan yn yr her BRIT Challenge ddewis ail elusen i godi arian ar ei chyfer, ochr yn ochr a\u0302 BRIT, a gobeithiwn y bydd timau prifysgolion a cholegau Cymru yn dewis Adferiad Recovery fel eu hail elusen. Bydd hyn yn helpu i ariannu ein gwaith i gefnogi pobl sydd a\u0302 phroblemau iechyd meddwl \u2013 gyda phwyslais arbennig ar y rhai hynny sydd a\u0302 salwch meddwl difrifol \u2013 a\u2019u gofalwyr a\u2019u teuluoedd. Rydym hefyd yn cefnogi eraill sydd ag ystod o anableddau, a\u2019u gofalwyr a\u2019u teuluoedd."}, {"text_idx": "#000008", "text": "\u201cDymunwn bob lwc i di\u0302m pob prifysgol a choleg yng Nghymru wrth iddynt fynd i\u2019r afael a\u0302 her y BRIT Challenge.\u201d"}, {"text_idx": "#000009", "text": "Need support. Get in touch here"}]